नोडल अधिकारी मदाखलत सत्यपाल सिंह चौहान ने बताया कि निगम अमले द्वारा सात दिवस पूर्व जितेन्द्र बनवानी को तलघर में से दीवार हटाने की हिदायत दी थी, लेकिन उनके द्वारा उक्त तलघर में पार्किंग नहीं बनाई तथा एक दीवार और बना दी, जिसको लेकर बुधवार को उक्त निर्माण को हटाने की कार्यवाही की गई। इसके साथ ही नियम विरुद्ध हो रहे अन्य निर्माण कार्यों को भी तोडा गया। कार्यवाही के दौरान मदाखलत अधिकारी एवं अमला मय दल बल के मौजूद रहा। इसके साथ ही निगम के अमले द्वारा अन्य स्थानों पर भी तलघर में पार्किंग के अलावा अन्य गतिविधियों को बंद करवाकर पार्किंग के लिए रैम्प बनवाने के निर्देश संबंधित को दिए।